ILMUTUSRAAMAT AVANEB
"Ilmutusraamat Avaneb" sarja 11. osas
uurib Paavo Järvinen'i kokkupandud rühm asjatundjaid
veel Ilmutusraamatu 3. peatükki.
Täpsemalt kirja Laodikeia kogudusele.
Kirja, mille saatjaks on Jeesus Kristus, ustav tunnistaja.
Tema, kes on esimene ülestõusnutest ja maa kuningate valitseja.
Tema, kes meid armastab
ja on päästnud meid pattudest oma verega
ning teinud meist kaasvalitsejad, preestriteks Jumalale Isale.
Temale olgu kirkus ja võimus igavesest ajast igavesti! Aamen.
"Ja Laodikeia koguduse inglile kirjuta:
Nõnda ütleb Aamen, ustav ja tõeline Tunnistaja,
Jumala loomise Algus:
"Ma tean su tegusid, et sa ei ole külm ega kuum.
Oh oleksid sa ometi külm või kuum!
Aga nüüd, et sa oled leige ja mitte külm ega kuum,
sülitan ma su välja oma suust.
Et sina ütled: Ma olen rikas ja mul on rikkust küllalt
ning mul ei ole puudu millestki -
ning sa ei teagi, et sa oled vilets ja armetu ja vaene ja pime ja alasti -,
siis ma annan sulle nõu osta minu käest tules proovitud kulda,
et sa saaksid rikkaks,
ning valgeid rõivaid, et end nendega riietada
ja et ei saaks avalikuks sinu alastioleku häbi,
ning silmasalvi võida silmi, et sa näeksid.
Keda iganes mina armastan, neid kõiki ma noomin ja karistan.
Ole siis innukas ja paranda meelt!
Ennäe, ma seisan ukse taga ja koputan.
Kui keegi kuuleb mu häält ja avab ukse,
siis ma tulen tema juurde sisse
ning söön õhtust temaga ja tema minuga."
Peetrus kirjutab, et olge alati valmis kostma selle lootuse kohta,
mis teis on.
Jeesus armastas ka seda kogudust ja koputas selle koguduse uksele.
Tema armastus on suur.
Vaadeldes siin sisalduvat prohvetlikku sõnumit,
siis kohe alguses on kohutavalt karm ja jõuline sõnum.
Aga siis see justkui pöördub prohvetlikult,
kui Jeesus ütleb, et Ta seisab ukse taga ja koputab.
See on nagu kutse.
Kui avada südame uks,
tuleb Ta ja muudab selles koguduses või inimeses valitsevat seisundit.
Ta ei jäta kedagi sellesse olukorda, et selline sõnum ja kõik on lõppenud,
vaid see on alati tingimuslik - kui nii teed, siis juhtub sedasi.
17. salmis võime näha,
et kogudus ei mõistnud enda olukorda.
Nad ei näinud, vaid kujutasid ette, et on rikkad.
Ja see sõnum jätkub sedamoodi:
"Keda iganes mina armastan, neid kõiki ma noomin ja karistan."
Selle kaudu toimus justkui äratamine nägemaks tõelist olukorda
ja vajadust parandada meelt.
Ka mina olen sellest 17. salmist sedamoodi aru saanud,
et see puudutab meie aja usklikke ja vaimuliku töö tegijaid.
"Mina olen rikas". Mmis rikkus see tänapäeval on?
Mis muu see olla saab kui inimlik tarkus.
Niivõrd kõrgel tasemal ei vajata Püha Vaimu
Jumala Sõna avajaks.
Loodetakse vaid oma heale haridusele.
See paistab liigagi hästi välja, kui lugeda vaimulikke lehti.
Kord jäi silma pealkiri "Ainult tarkuse poole".
Püha Vaimu avavat sõna seal ei esine.
See paistab välja mitmekordselt.
Kogudustes ei esine mingisuguseid imesid ega tunnustähti.
Ainukesed märgid või tunnused on seal liiklusmärgid parkimisplatsidel.
Tõsine olukord.
Õppimine on hea, kui seda osatakse kasutada.
Ainult neile ei või loota.
Paralleelkirjakoht on 2. Tessalooniklastele 2. salmis:
"Vägivalla saladus on juba toimimas."
Selle mõju algab koguduste ajajärgul. Üheks näiteks ongi Laodikeia.
Miks on see eksituse levik nii laialdane?
Inimesed ei ole võtnud vastu tõe armastust.
Mida me armastame?
Sellest see sõltub.
Võime küll eksida, aga kui meis on tõearmastus,
siis leiame kergesti taas õige tee.
"Kes võidab, sellel ma lasen istuda koos minuga mu troonile,
nagu minagi olen võitnud ning istunud oma Isaga tema troonile.
Kellel kõrv on, see kuulgu, mida Vaim ütleb kogudustele!"
Lõpus on taas võimas lubadus.
"Ma seisan ukse taga ja koputan.
Kui keegi kuuleb mu häält ja avab ukse,
siis ma tulen tema juurde sisse
ning söön õhtust temaga ja tema minuga."
Tal on toit kaasas, vajalik on vaid sissepääsemine.
15. salmist alates on öeldud:
"Ma tean su tegusid, et sa ei ole külm ega kuum.
Oh oleksid sa ometi külm või kuum!
Aga nüüd, et sa oled leige ja mitte külm ega kuum,
sülitan ma su välja oma suust."
Peab veelkord mainima, et tegemist on väga jõulise sõnumiga.
Me elame usus Kristusesse.
Ole hea, sinu kord rääkida.
Tahan teilt küsida, mida te arvate selle ostmise kohta?
Jeesus ütleb: "Ma annan sulle nõu osta minu käest kulda."
Mina saan sellest niimoodi aru, et see tähendab meeleparandust.
Ehk siis lõpparve tegemist vanaga ja uue kasuks otsustamist.
Uue elu vastuvõtmist Kristuses.
Siis saab Jumala Vaim valgustada südant.
Tulla südamesse ja vabastada patukoormast.
Ostmine on selline tegevus, mille käigus tuleb millestki loobuda.
Näiteks rahast millegi eest makstes.
Meeleparanduse tegeminegi maksab.
See on millestki loobumine.
Matteuse evangeeliumis
räägib Jeesus tähendamissõna kümnest neitsist.
Seal mainitakse, et kui Jumala Poeg tuli,
siis need, kes olid valmis, läksid pulma.
Veidi enne seda ärkasid ka need rumalad neitsid.
Viis tarka, viis rumalat.
Rumalad avastasid, et neil on õli otsas.
Targad ei saanud neile anda, sest kõigile poleks jätkunud.
"Meil on vaid enestele, mistõttu minge ja ostke endale."
Siingi räägitakse ostmisest.
Nad läksid, kuid midagi pidi teekonnal juhtuma,
sest neil läks liiga kaua aega ja Jeesus tuli ning nad polnud valmis.
Välgukiirusel ei toimunud midagi, nad läksid tasapisi.
Meeleparanduse tegemine venis lootuses,
et sellega on veel aega.
Olen kohanud inimesi, kes on ausad ja siirad oma usus.
Kuid nad on ikka ja jälle meelt parandamas.
See mõttelaad tundub olevat natuke viltune.
Ma mõtlen selle all,
et meeleparandus ei saa olla ega ole ainult selline asi,
kus inimene kaevab sügavalt enda seest midagi välja.
Sealt võib esile tulla, mida iganes.
Meeleparanduse eesmärk on see, et inimesele kirgastuks Kristuse pale;
et ta leiaks enda jaoks andestuse ja elu Kristuses;
et ta saaks...
Siin on selle kohta hästi öeldud: "Söön õhtust temaga."
Nagu see inimene poleks kaua aega süüa saanud.
Õige usk viib selleni, et inimene saab sisemist toitu.
Kristusest saab neile eluleib.
On olemas oht,
et meeleparanduse tegemine ei vii kuhugi,
kui Kristus ei saa samal ajal tulla inimest kirgastama.
Sellega on nii,
et meeleparanduse tegemisest võib saada rituaal
või pigem südametunnistuse tagant sundimine.
Pidin ütlema kord kellelegi, kes käis kõigil äratuskoosolekutel:
"Pead kunagi seisma julgelt sisemise hääle vastu endas
ja keelduma sellele kuuletumast.
Kui oled kord juba meelt parandanud, siis hakka sellesse juba uskuma!"
Vaimu süttivus...
ja muidugi terve vaimne elu ei saa sündida muidu kui vaid siis,
kui Püha Vaim saab kirgastada inimestele Kristust.
Me armastame, sest Tema on meid enne armastanud.
Selle kaudu leiab inimene sisemise rahulolu
ja hingamise ning rahu, kui ta õpib Jeesust paremini tundma.
Meeleparanduse tegeminegi
saab peale seda nagu sügavama tähenduse.
See ei ole seaduse all tehtud tegu, vaid suhte eest hoolitsemine.
See viitab kirjakohale Matteuse 13:44, kus on öeldud:
"Taevariik on põllusse peidetud aarde sarnane,
mille inimene leidis ja peitis jälle.
Ta läks rõõmuga ja müüs ära kõik, mis tal oli, ning ostis selle põllu."
Tõepoolest, toimiti täiesti õigesti.
Nähti selle asja tähtsust ja hakati tegutsema selle nimel.
Nii on see ka meeleparandusega.
Ma mäletan, kui mul oli Aafrikas selline olukord.
Mulle anti seal koos hommikusöögiga mürki.
Kurk oleks nagu põlenud, muutudes tulipunaseks.
Saatkonna arst ütles, et siin on see kombeks,
sest minagi jutlustasin ümberlõikamise vastaselt.
Ja nagu meil varem Pohjanmaal -
keda ei sallita, sellega klaaritakse arved.
See oli huvitav, sest ta tegi kindlaks ka mürgi nime.
Kuid siis tahtsin ma olla üksi.
See oli eriline kogemus.
Tunnistasin üles patte, mida polnud isegi teinud.
Sest oli soov olla puhas.
Tahtsin kindlasti sel hetkel, kui Päästja saabub,
olla kindel, et pääsen taevasse.
Ja siis tuli korraga sõna kui olin Jumala palge ees,
et see on nüüd möödas ja kõik sümptomid kaovad.
Jumal andis selleks jõu ja vabaduse.
Võime tänapäeval võtta, keda tahes,
kui inimene teaks ette oma viimast kolme minutit,
siis kuidas me kasutaks oma viimast kolme minutit?
Igaüks meist põlvitaks.
Igaüks meist tunnistaks oma nõrkused ja puudused.
"Anna andeks!"
Alles siis saame minna puhta südamega Jeesuse juurde.
See on täiesti kindel.
Meeleparanduse tegemise aluseks, vähemalt minu praktikas, on see,
et inimesed saavad sellest tohutu armu osaliseks.
Kunagi ei süüdistata ega laimata ega viida inimesi meeleheitele.
Inimene pääseb meeleheitest Jumala armastusse. - Aamen.
Nagu tähele panite,
on kõigis nendes sõnumites kogudustele mainitud:
"Kellel kõrv on, see kuulgu, mida Vaim kogudustele ütleb!"
See on meile suureks palveteemaks,
et Jumala Vaim saaks meie kaudu rääkida me kogudustes.
Ka apostel Paulus ütles:
"Palvetage minu pärast, et mulle antaks õiged sõnad."
Et nendel kallitel hetkedel, kui kogudus tuleb kokku,
kuulutataks Jumala Sõna;
et Jumala Vaim saaks võitud sõnumi kaudu
rääkida kuulajatele;
et see poleks lihtsalt ettelugemine või ettekanne,
vaid et Jumala Vaim saaks olla koos meiega ja rääkida.
Tähtis on, et jumalateenistusele minnes
tunneme, et jutlustajal on Issanda Sõna.
Olen kindel, et Jumal tahab praegusel ajal
äratada selliseid jutlustajaid, meeleparanduse kuulutajaid
ja prohveteid, kelledel teataks olevat Issanda Sõna.
Sina, kes sa vaatad seda saadet, saad ka ise osaleda.
Helista vanal tuttaval numbril: 900 1777 (kuula sõnum lõpuni).
Kõne hind on 7 eurot.
Selle annetusega osaled evangeeliumi sõnumi viimisel sinna,
kuhu su enda jalad ei vii.
Võid toetada saadete tegemist ka pangaülekande kaudu.
Saaja nimi: Taevas TV7
Swedbank EE052200221048388411 SEB EE441010220109461019
Annetamise info on saadaval ka www.tv7.ee/toetamine/
On väga tähtis, et ohverdame evangeeliumi töösse
ja näeme vaeva, et hinged saaksid päästetud.
TV7 on see kanal, mille kaudu tasub tuua oma ohvriand.
Ole õnnistatud Jeesuse nimel! Aamen.
Ilmutusraamatu 4. peatüki alapealkirjaks on
"Nägemus taevasest jumalateenistusest."
"Pärast seda ma nägin, ja vaata: taevas oli avatud uks,
ning sama hääl, mida ma olin kuulnud enesega rääkivat otsekui pasun, ütles:
Tule siia üles ja ma näitan sulle, mis peab sündima pärast seda!”
Sedamaid olin ma vaimus.
Ning ennäe, taevas seisis troon, ja keegi istus troonil.
See istuja oli sarnane jaspise- ja karneoolikiviga,
ja trooni ümber oli vikerkaar, mis sarnanes smaragdiga,
ja trooni ümber oli kakskümmend neli trooni
ning neil troonidel istus kakskümmend neli vanemat,
valged rõivad üll ja peas kuldpärjad."
On olemas selline õpetus või mõtteviis,
et koguduse ülesvõtmine toimub siin.
"Taevas oli avatud uks"
Kuidas oleks sellega?
See on kohe esimeses salmis kirjas, mida lugesid.
Vanas tõlkes on öeldud: "Pärast seda ma nägin, ja vaata..."
Jouni on nii tõlkinud ja on muidki allikaid.
"Peale neid ma nägin ja vaata..."
Ehk see tähendab: "peale kogudusi ma nägin ja vaata..."
Minu arust tähendab see peale koguduse ajastut.
See? - Jah, peale koguduse ajastut.
Võin lisada nii palju,
et sõna "kogudus" esineb kolmes esimeses peatükis 19. korda
ja neljandast peatükist edasi mitte kordagi.
Seetõttu kaldun arvama,
et see põhjendus sobib tolle arusaamaga
väga hästi kokku.
Teine asi on see, et siit paistab hästi välja see,
et alguses räägitakse kogudustest
ja siis minnakse edasi taevasse vaatama, mis seal toimub
ja kuidas seal valmistutakse ajastute muutuseks,
kui armuajastust suundutakse kohtumõistmise ajastusse.
Kui vaadata neid taevaseid ettevalmistusi,
siis on näha,
et peale seda - alates 6. peatükist, algab Piiblis käsitletud raevuaeg.
Selle mõtteviisi kohaselt võib see tõesti ka nii olla.
Esimese peatüki 19. salmis on antud korraldus:
"Kirjuta siis, mida sa oled näinud" - nii esitletakse Jeesust
"ja mis on" käib 2.-3. peatüki kohta
"ning mis sünnib pärast seda" alates 4. peatükist.
4. peatükk algab samade sõnadega.
Minu arust on see pöördepunktiks.
Nende 24. vanema üle Kristuse aujärje ümber
on minu arust kohus juba olnud
ja nad on oma autasu kätte saanud, kuna istuvad aujärgedel.
Nagu Paavo varem ütles,
siis väga paljud paigutavad koguduse ülesvõtmise sellesse kohta.
Nii palju, kui koguduse ülesvõtmisest Ilmutusraamatus üldse räägitakse,
siis seda otseselt kusagil ei mainita.
Seda on raske kuhugi teise kohta paigutada.
Mul on siin kirja pandud võimalikke variante - kokku viis kohta,
kuhu ülesvõtmist on üritatud paigutada.
Ja minu arust need ei... Kas tohin need teile ette lugeda?
Ilmutusraamatu 7. peatükis räägitakse 144 000'st juudist.
Mõned autorid - nimesid mainimata,
on aru saanud nii, et see 144 000 on vaid sümboolse tähendusega
ja sellee all mõeldakse uue liidu kogudust.
Minu arust on see vildakas seletus
ja just seetõttu, et jutt käib juutidest ja iisraeli suguharudest.
Seda on raske kogudusega kokku viia.
Teine koht, kuhu ülesvõtmist on üritatud paigutada,
on Ilmutusraamatu 11. peatükis,
kus kaks kotiriides tunnistajat läksid pilve sees taevasse.
Raamatutes esineb ka sellist seletusviisi
ning ühenduses sellega,
et nende kotiriides tunnistajate ülesvõtmine
toimub pasunahelide saatel.
Aga lugedes 11. peatükki, näeme,
et kotiriides tunnistajad võeti taevasse enne pasuna puhumist.
Viimast, seitsmendat pasunat, puhuti alles peale nende ülesvõtmist.
Seoses sellega ei tundu ka see tõlgendusviis
usutav olevat.
Siiski räägitakse selgelt kahest mehest
ning see seitsmes pasun on ühtlasi ka kohtumõistmise pasun.
Kohtumõistmise pasun aga ei saa olla seotud ülesvõtmisega,
mis on kogudusele suurimaks rõõmu- ja lootuseallikaks.
Kolmas seletusviis aga seob koguduse
ülesvõtmise poeglapse ülesvõtmisega, millest räägitakse 12. peatükis.
Kus naine sünnitab poeglapse, kes võetakse taevasse.
Mõned näevad selles koguduse ülesvõtmist.
Aga seda on raske ka sellega seostada,
sest täpsemini uurides näeme,
et see poeglaps ei ole kogudus ega ole ka Jeesus
nagu paljud tõlgendajad seda ütlevad.
Poeglaps viitab 144 000'le väljavalitule
Iisraeli suguharudest.
Mõned asetavad ülesvõtmise ka Ilmutusraamatu 14. peatükki,
kus Inimese Poja sarnane viskab sirbi maa peale,
sest maa on küps lõikuseks.
Mõned näevad ülesvõtmist selles kohas.
Minu meelest on aga tegemist kohtumõistmisega inimkonna üle.
Ja inimkond on valmis kohtuks.
Viimane seletusviis on leidnud viimastel aastatel
palju toetajaid.
Ka meil Soomes.
Selle järgi leiab ülesvõtmine aset 20. peatüki 4. salmis, kus on öeldud:
"See on esimene ülestõusmine."
Sel teemal võime hiljem edasi rääkida.
Nagu Juhani eile siin mainis,
tundub üpris kummaline,
et kui varem on üles võetud need 144 000
nagu selgus eelmistest peatükkidest
ja samuti ka kaks tunnistajat.
Vähemalt nemad.
Siinkohal tundub üpris kummaline,
et kogudus võetakse üles kõige viimasena.
Kogudus peaks ikka üles võetama kõige esimesena.
See on siiski laiem teema.
Seetõttu tundub kõige loomulikumana
asetada koguduse ülesvõtmine siia neljandasse peatükki.
Nagu varasemas jutuajamises olen maininud,
et Ilmutusraamatu peatükid 6-19. kirjeldavad viimase aastanädala aegu
ehk siis viimast seitset aastat.
Tundub, et kogudus ei ole siis enam siin.
Sarja järgmises osas
tuleme veel tagasi Ilmutusraamatu 4. peatüki juurde.
Tõlge: Kuno Kivikink